text: Jarðfeingi gjørt seismiskar kanningar fyri Landsverk í sambandi við Suðuroyartunnilin
text: #000000
text: Fyrireikingarnar byrjaðu seinasta vetur. Tað krevur góðan streym at gera seismiskar kanningar í millum oyggjarnar, og tí varð ráðlagt at gera kanningarnar 13-15. juli, tá streymurin var bestur.
text: #000002
text: Avtala varð gjørd við Aarhus Universitet um útgerð til seismiskar kanningar, og avtala varð eisini gjørd við Havstovuna um leigu av Magnus Heinason.
text: #000003
text: Tað var av allar besta veðri, og upptøkurnar eydnaðust væl. Dáturnar eru nú klárar at brúka saman við øðrum kanningum til fyrireikingarnar av Suðuroyartunlinum. Myndin niðanfyri vísir eitt dømi av einari seismiskari linju, har til ber at síggja hellingina á basaltfláunum og einkultar reflektiónir, sum kunnu nýtast til at tulka jarðfrøðina í økinum.
text: #000004
text: Mynd 1. Ein av seismisku linjunum. Hellingin á basaltfláunum sæst, og einkultar reflektiónir eru, sum kunnu nýtast til at tulka jarðfrøðina í økinum. Tann ovasta linjan er havbotnurin.
text: #000005
text: Niðanfyri eru myndir frá kanningunum, har útgerðin sæst. Í høvuðsheitum er útgerðin ein luftkanón, sum ger ein hvøllan brest undir vatnið, og fleiri upptøkutól til afturljóðið av hesum brestinum. Upptøkutólini sita á einum 600 m langum kaðali, eisini kallaður ein streamari. Harafturat er telduútgerð til at stýra upptøkunum og til at goyma upptøkurnar.
text: #000006
text: Mynd 2. Tann meira enn 600 m langi streamarin er á einari rullu í einari bingju. Her verður hann settur út. Á kaðalinum eru 96 upptøkustøð.
text: #000009
text: Mynd 3. Á hekkuni tikið frameftir. Aftara bingjan er tann við rulluni til streamaran, og fremra bingjan hevur luftkompressaran, sum ger trýstluftina til luftkanónina.
text: #000010
text: Mynd 4. Seismikkurin verður gjørdur við einari luftkanón, sum sleppur luft út við 120 bar.
text: #000011
text: Mynd 5. Myndin er tikin á hekkuni. Streamarin er í bakborðssíðu, og luftkanónin er í stýriborðssíðu. Luftbløðrur av skotinum síggjast aftanfyri boyuna. Á myndini sæst eisini tað góða veðrið, sum helt sær allar dagarnar, meðan kanningarnar vórðu gjørdar.
text: #000012
text: Mynd 7. Nakrar av seismisku linjunum, sum skulu skjótast.
text: #000014
text: Jarðfrøðingar hittast í Føroyum um havbotnin í Evropa
  Setrið og Jarðfeingi halda skeið í Singapor
  Alment tiltak við NASA-astronauti og rúmdartøkni
  Landgrunsnevnd Sameindu Tjóða í Kongshøll
  Áhugaverdur fyrilestur í Kongshøll mikudagin 12. apríl kl. 14:00
  Nýggj vitan um grundvatn og týdningurin av hesum fyri jarðhitanýtslu
  Fyrsta brunnboraraskeiðið av á hesum sinni
text: #000015